õige nimega ikka siberi iirised ehk võhumõõgad (Iris sibirica).      Täna seadsin end mugavalt tuppa. Vahepeal lebotasin niisama, vahepeal siis kirjutasin. Ühele põhjamaalasele lihtsalt ei sobi see +28,8C vilus, kui ruumides on paras +20 või isegi veidi vähem. Aeda asja eriti ei ole. Kui, siis vaja veel  mõned pildid teha.  Külalised! No tore, tore! Millal siis veel kiiksuga inimesed kohtuvad kui mitte suvel ja meil on alati suur rõõm neid vastu võtta. Aga nad võiksid leppida ju minu tubade jahedusega, mitte kohe aeda tormata. Ja see täpselt kümnendat päeva kestev koogiralli:( No ma saan aru, et inimesed ju heast südamest ja puha, aga selline eridieet on juba kurjast- tahaks kohe suure tüki head maasinki. Tulisoolast!:D Aga hea ikkagi, et meid veel ära pole unustatud, nii, et pole siin viriseda midagi. Ja  potivirnad muudkui kosuvad:)      Juba mitmendat päeva üritan pildistada siberi iiriseid. Ja teen ma seda kogu aeg külaliste vastuvõtu vahepeal. Aga mu fotokas on kuidagi pirtsakaks või naiselikuks muutunud. Või on ka kuumarabanduse saanud nagu ma täna peaaegu isegi sain. Mitte kohe ei taha tunnistada tumesiniseid ja veidi violetseid ning kõiksuguseid siniseid pooltoone ja toone. Olen püüdnud neid pilte teha erinevatel aegadel, aga päike on vist isegi loojunult nii intensiivne, et kõigil  sortidel päris õiget värvust ei näe.  Mul pole praegu mitte üks hetk aega, et ära õppida see piltidele kirjutamine. Aga teen seda veidi hiljem ja siis vahetan pildid välja      ´Medininkai´ Huvitav sort, hoiab ülemised perigoonilehed püsti. Tegelikkuses kerge violetse alatooniga  Dark Desire- on tegelikkuses tunduvalt tumedam